Sērpentas gekons

Sērpentas gekons (Nactus serpensinsula) ir gekonu dzimtas ķirzaka, kas endēma Maurīcijai.<ref>[http://www.iucnredlist.org/details/14290/0  Nactus serpensinsula, Sarkanā grāmata]</ref> Veido divas pasugas.

 Izskats 
Ķermeņa garums līdz 6 cm, astes līdz 10,5 cm. Uz galvas un muguras garenvirzienā ribu izcilnīšu rindas. Krāsa pelēcīgi brūna ar nelieliem tumšiem lāsumiem un gaišiem plankumiem. Aiz kakla, uz muguras un astes brūnas šķērssvītras. Vēders gaišs.

 Izplatība un dzīvesveids 
Dzīvo divās nelielās salās — Raundā un Sērpentā, kuras atrodas 15—20 km uz ziemeļrietumiem no Maurīcijas. Mitinās uz krūmājiem un citiem augiem apaugušajām nogāzēm un palmām. Kalpo par barību scinkiem, gekoniem un Bolyeria ģints čūskām.

 Pasugas  
Sērpentas gekons veido divas pasugas:
 Nactus serpensinsula serpensinsula — Sērpentas saliņas pasuga.
 Nactus serpensinsula durrellorum, Darela nakts gekons — Raundas salas pasuga. Tās latīnisko nosaukumu piešķīra, pieminot Džeralda Darela un viņa otrās sievas Lī Darelas ieguldījumu Raundas faunas un floras saglabāšanā.Some Corrections to the Scientific of Amphibians and Reptiles. J. Pieter Michels & Aaron M. Bauer. Bonner zoologische Beiträge (2004). 

1994. gadā jaunā pasuga ieguva nosaukumu vienskaitļa formā durrelli. 2004. gadā tika pievērsta uzmanība, ka pasugas apzīmējums veltīts diviem cilvēkiem, un tam būtu vajadzīga  daudzskaitļa forma. Saskaņā ar to, durrelli nomainīja uz durrellorum''.

Literatūra 
 !t's time. 50th anniversary commemorative plate. Durrell Wildlife Conservation Trust.

Atsauces

Ārējās saites 

 Nactus serpentintulus durrelli pastmarka

Ķirzakas
Nactus
Maurīcijas rāpuļi